
Euroopa Parlament,
–	võttes arvesse komisjoni ettepanekut Euroopa Parlamendile ja nõukogule (COM(2022)0223),
–	võttes arvesse Euroopa Liidu toimimise lepingu artikli 294 lõiget 2 ja artikli 322 lõiget 1 ning Euroopa Aatomienergiaühenduse asutamislepingu artiklit 106a, mille alusel komisjon esitas Euroopa Parlamendile ettepaneku (C9‑0179/2022),
–	võttes arvesse Euroopa Liidu toimimise lepingu artikli 294 lõiget 3,
–	võttes arvesse kontrollikoja 31. oktoobri 2022. aasta arvamust[footnoteRef:1], [1:  	ELT C 446, 24.11.2022, lk 26.] 

–	võttes arvesse 28. novembri 2001. aasta institutsioonidevahelist kokkulepet õigusaktide uuesti sõnastamise tehnika süstemaatilise kasutamise kohta[footnoteRef:2], [2:  	EÜT C 77, 28.3.2002, lk 1.] 

–	võttes arvesse vastavalt kodukorra artikli 110 lõikele 3 saadetud õiguskomisjoni 25. aprilli 2023 kirja eelarvekomisjonile ja eelarvekontrollikomisjonile,
–	võttes arvesse vastutava komisjoni poolt kodukorra artikli 74 lõike 4 alusel heaks kiidetud esialgset kokkulepet ja nõukogu esindaja poolt 20. detsembri 2023. aasta kirjas võetud kohustust kiita Euroopa Parlamendi seisukoht heaks vastavalt Euroopa Liidu toimimise lepingu artikli 294 lõikele 4,
–	võttes arvesse kodukorra artikli 58 kohaseid eelarvekomisjoni ja eelarvekontrollikomisjoni ühisarutelusid,
–	võttes arvesse kodukorra artikleid 110 ja 59,
–	võttes arvesse regionaalarengukomisjoni arvamust,
–	võttes arvesse tööstuse, teadusuuringute ja energeetikakomisjoni kirja,
–	võttes arvesse eelarvekomisjoni ja eelarvekontrollikomisjoni raportit (A9-0180/2023),
A.	arvestades, et Euroopa Parlamendi, nõukogu ja komisjoni õigusteenistuste konsultatiivse töörühma arvamuse kohaselt ei sisalda komisjoni ettepanek muid sisulisi muudatusi peale nende, mis on ettepanekus esile toodud, ning arvestades, et varasemate õigusaktide muutmata sätete ja nimetatud muudatuste kodifitseerimise osas piirdub ettepanek üksnes kehtivate õigusaktide kodifitseerimisega ilma sisuliste muudatusteta;
1.	võtab vastu allpool toodud esimese lugemise seisukoha, võttes arvesse Euroopa Parlamendi, nõukogu ja komisjoni õigusteenistuste konsultatiivse töörühma soovitusi;
2.	võtab teadmiseks käesolevale resolutsioonile lisatud Euroopa Parlamendi ja nõukogu ühisavalduse, mis avaldatakse Euroopa Liidu Teataja C‑seerias;
3.	võtab teadmiseks käesolevale resolutsioonile lisatud Euroopa Parlamendi, nõukogu ja komisjoni ühisavalduse, mis avaldatakse Euroopa Liidu Teataja C‑seerias;
4.	võtab teadmiseks käesolevale resolutsioonile lisatud komisjoni avaldused;
5.	palub komisjonil ettepaneku uuesti Euroopa Parlamendile saata, kui komisjon asendab selle uue ettepanekuga, muudab seda oluliselt või kavatseb seda oluliselt muuta;
6.	teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide parlamentidele.

Euroopa Parlamendi seisukoht, vastu võetud esimesel lugemisel 14. märtsil 2024. aastal eesmärgiga võtta vastu Euroopa Parlamendi ja nõukogu määrus (EL, Euratom) 2024/…, mis käsitleb liidu üldeelarve suhtes kohaldatavaid finantsreegleid (uuesti sõnastatud)
Kuna Euroopa Parlament ja nõukogu jõudsid kokkuleppele, vastab Euroopa Parlamendi seisukoht õigusakti (määrus (EL, Euratom) 2024/2509) lõplikule kujule).








SEADUSANDLIKU RESOLUTSIOONI LISA
Ühisavaldus tühistatud või vähendatud trahvisummade, muude rahaliste karistuste või sanktsioonidega seotud intresside ja muude tasude käsitlemise kohta eelarves seoses Euroopa Parlamendi ja nõukogu määruse (EL, Euratom) 2024/2509 vastuvõtmisega
Euroopa Parlament ja nõukogu on kokku leppinud, et tühistatud või vähendatud trahvisummade, muude rahaliste karistuste või sanktsioonide eest tasumisele kuuluvad intressid ja muud tasud kirjendatakse kehtiva mitmeaastase raamistiku ajal negatiivse tuluna. Sellega tehakse negatiivse tulu keelust erand, mis kehtib ainult ettenägematu eriolukorra puhul.
Ilma et see piiraks asjaomaseid õigusi, lepivad Euroopa Parlament, nõukogu ja komisjon kokku, et varasemaid kogemusi ja tõenäolisi suundumusi arvesse võttes uuritakse, kuidas leida kooskõlas finantsmääruses sätestatud eelarvepõhimõtete kohaldamisega selliste intresside ja muude tasude rahastamiseks pikaajaline püsiv lahendus, mida hakatakse rakendama pärast 2027. aastat, sealhulgas seoses intressimääraga, mida tuleb maksta trahvide või muude rahaliste karistuste summalt, mis tuleb sellises olukorras vahendeid saavatele ettevõtjatele piisava hüvitisena tagasi maksta.
Euroopa Parlamendi, nõukogu ja komisjoni ühisavaldus finantsmääruse artiklis 36 sätestatud ühtse andmekaeve- ja riskihindamisvahendi kohta seoses Euroopa Parlamendi ja nõukogu määruse (EL, Euratom) 2024/2509 vastuvõtmisega
Euroopa Parlament, nõukogu ja komisjon (edaspidi „kolm institutsiooni“) tunnistavad, et liidu finantshuvide kaitset tuleb tugevdada, nagu on märgitud 16. detsembri 2020. aasta institutsioonidevahelises kokkuleppes ja sätestatud ELi toimimise lepingu artiklis 325.
Kolm institutsiooni lepivad kokku, et nimetatud vahendit tuleb kooskõlas IT-turbe ja andmekaitsereeglitega edasi arendada. Et halduskoormust vähendada ning vältida liikmesriikidele ja teistele kasutajatele ebaproportsionaalsete IT-kulude tekitamist, võetakse arvesse liikmesriikides heakskiidetud süsteeme.
Kolm institutsiooni kohustuvad tegema vahendi edasiarendamiseks koostööd. Komisjon kinnitab, et jätkab vahendi arendamist, konsulteerides selle kasutajatega, ning pakub liikmesriikidele tehniliste küsimuste lahendamiseks tuge. Liikmesriigid teevad komisjoniga koostööd, et luua koostoime, mis on vajalik asjakohaste IT-süsteemide ja andmebaasidega koostalitlemise võime tagamiseks.
Vastavalt hinnangule, mille komisjon finantsmääruse artikli 36 lõikes 6 osutatud kriteeriumide alusel vahendi valmisoleku kohta annab, kohustuvad kolm institutsiooni ilma nende asjaomast pädevust piiramata uurima ja uuesti arutama, kas vahendit tuleb 2027. aasta järgse mitmeaastase finantsraamistiku kehtivuse ajal kohustuslikult kasutama hakata.
Komisjoni ühepoolne avaldus kulukohustuste vabastamise kohta seoses Euroopa Parlamendi ja nõukogu määruse (EL, Euratom) 2024/2509 vastuvõtmisega
2027. aasta järgse mitmeaastase finantsraamistiku ettevalmistamise raames uurib komisjon, kas vabastatud kulukohustustele vastavaid assigneeringuid saaks suuremas ulatuses uuesti kättesaadavaks teha. See ei piira komisjoni tulevast ettepanekut 2027. aasta järgse mitmeaastase finantsraamistiku kohta ega komisjoni õigust teha seadusandlikke algatusi, nagu on sätestatud aluslepingutes.
[bookmark: _GoBack]Komisjoni ühepoolne avaldus varajase avastamise ja kõrvalejätmise süsteemi kohta seoses Euroopa Parlamendi ja nõukogu määruse (EL, Euratom) 2024/2509 vastuvõtmisega
Euroopa Komisjon tunnistab, et on oluline minimeerida liikmesriikide ametiasutuste halduskoormust seoses varajase avastamise ja kõrvalejätmise süsteemi sihipärase laiendamisega eelarve jagatud täitmisele ja otsesele täitmisele koostöös liikmesriikidega.
Komisjon kohustub töötama välja põhjalikud suunised ja pakkuma liikmesriikidele koolitusi varajase avastamise ja kõrvalejätmise süsteemi rakendamise ja selle andmebaasi kasutamise kohta.
Komisjon jätkab varajase avastamise ja kõrvalejätmise süsteemi andmebaasi täiustamist, näiteks võimaldades otsida mitut üksust ja parandades andmebaasi ülesehitust.
Komisjon püüab tagada varajase avastamise ja kõrvalejätmise süsteemi ja asjaomaste riiklike süsteemide vahelise IT-koostalitlusvõime, et protsessi ühtlustada ja võimaldada asjaomaste isikute või üksuste kõrvalejätmise olukordade kiiremat kontrollimist.
Komisjon kinnitab, et varajase avastamise ja kõrvalejätmise süsteemi jaoks lisateabe taotlemine ei lähe kaugemale sellest, mis on rangelt vajalik ja proportsionaalne, ning teavet töödeldakse kooskõlas kohaldatavate andmekaitse-eeskirjadega. Meenutatakse, et Euroopa Andmekaitseinspektori arvamuses komisjoni ettepaneku kohta finantsmääruse uuesti sõnastamiseks ei tõstatatud seoses varajase avastamise ja kõrvalejätmise süsteemiga mingeid probleeme.
Komisjon kohustub hõlbustama sujuvat üleminekut varajase avastamise ja kõrvalejätmise süsteemi kasutamisele täielikus koostöös liikmesriikidega.

